Han debuterte som slagersanger på plate i 1937 og gjorde en rekke plateinnspillinger helt fram til 1950-tallet. Etter krigen debuterte han som konsertsanger og gikk etter hvert til scenen med store roller i operaer, operetter og musikaler, som Boccacio, Flaggermusen, Czardasfyrstinnen, Annie Get Your Gun (som Frank Butler), Kiss Me Kate (som Fred Graham), Sommer i Tyrol o.a. Han gjestet ved scener i både Norge, Sverige og Danmark fram til slutten av 1960-tallet.